Konsultatsioonileping
Käesolev leping on sõlmitud _____________, ___ ____________ 200__a. (kus, millal)
______________________, registrikood ____________________, aadress ___________________, mida esindab _______________________ (Ametikoht, nimi, vajadusel volikirja väljastamise kuupäev ja nr)
(edaspidi nimetatud Klient) 
ja
________________________, registrikood ____________________, aadress ___________________________, mida esindab _______________________ (Ametikoht, nimi, vajadusel volikirja väljastamise kuupäev ja nr)
(edaspidi nimetatud Konsultant),
keda nimetatakse edaspidi Pool või koos Pooled, sõlmisid käesoleva lepingu (edaspidi nimetatud Leping) alljärgnevas:
Märkus: Antud konsultatsioonilepingu näidis on oma olemuselt käsundusleping (VÕS § 619 jj). Käsunduslepinguid sõlmitaksegi praktikas eelkõige erinevate konsultatsiooni-, hindamis- ja järelevalve teenuste osutamisel, samuti juriidilise õigusabi puhul. Nendes küsimustes, mida pooled ei ole lepinguga reguleerinud, juhindutakse võlaõigusseaduse käsunduslepingu regulatsioonist. 
1. Teenuste sisu ja Lepingu eesmärk
1.1. Käesoleva Lepinguga kohustub Konsultant osutama Kliendile alljärgnevaid Teenuseid (edaspidi nimetatud Teenused): 
1.1.1. _____________________________________________________________ 
1.2. Juhul, kui Klient soovib kasutada muid Konsultandi poolt pakutavaid, kuid alapunktis 1.1. nimetamata teenuseid, sõlmivad Pooled eraldi sellekohase kokkuleppe. 
2. Teenuste osutamise kord ja ajaplaan
2.1. Konsultandi poolt Kliendile Teenuste osutamine toimub alljärgneva ajaplaani (edaspidi nimetatud Ajaplaan) kohaselt: _______________________________.
2.2. Juhul, kui Kliendi soovitud teenus väljub Lepingu punktis 1.1. nimetatud Teenuste raamest keerukuse, mahu või muude kriteeriumide alusel, teatab Konsultant sellest koheselt Kliendile.
2.3. Kliendi poolne viivitus Konsultandile Lepingu täitmisel olulise informatsiooni või dokumentide esitamisel võib põhjustada viivitusi Ajaplaanis. Konsultant informeerib Klienti tähtaegadega seotud probleemidest koheselt nende tekkimisel. Sellisel juhul lepivad Pooled kokku muudetud Ajaplaanis ja vajadusel täiendavas Konsultandi tasus seoses lisandunud ajakuluga.
2.4. Teenuste osutamisel lähtub Konsultant eelkõige Kliendi poolt edastatud informatsioonist või dokumentidest. Käesoleva Lepingu rikkumiseks ei loeta ja Konsultant ei vastuta võimalike vigade või puuduste eest Teenuste osutamisel, mis on põhjustatud Kliendi poolt esitatud väärast või puudulikust informatsioonist või mittekohasest dokumendist või muust Kliendist tulenevast asjaolust. 
3. Poolte kohustused 
3.1. Konsultant kohustub:
3.1.1. kindlustama Kliendile Lepingu kohased Teenused, rakendades oma erialaseid teadmisi ja kogemusi Kliendi jaoks parimal võimalikul viisil;
3.1.2. nõutama viivitamatult Kliendilt uusi või täiendavaid juhiseid ja informatsiooni, kui see on vajalik Teenuste osutamiseks;
3.1.3. informeerima Klienti jooksvalt vastava soovi esitamisel Teenuste osutamise käigust. 
3.2. Klient kohustub:
3.2.1. edastama õigeaegselt Lepingu täitmiseks olulise informatsiooni ja kindlustama Konsultandile juurdepääsu vajalikele dokumentidele;
3.2.2. edastama Konsultandile viivitamatult olulise, Lepingu sõlmimisel mitte teadaoleva informatsiooni, mis võib mõjutada Lepingu täitmist; 
3.2.3. tasuma Teenuste eest vastavalt Lepingu punktile 4.
4. Arveldused 
4.1. Klient tasub Konsultandile Lepingu kohaste Teenuste osutamise eest ____________________________ (ühekordse summa x, igakuiselt x krooni, vastavalt konsultandi hinnakirjale jne) 
4.2. Punktis 4.1. nimetatud tasu (edaspidi nimetatud Tasu) suurust võib muuta Poolte kokkuleppel. Tasu suuruse muutmist võib Pool taotleda 1 (ühe) aasta möödumisel Lepingu sõlmimisest. Järgnevalt võib Pool Tasu suuruse muutmist taotleda iga 12 (kaheteistkümne) kuu möödumisel arvates eelmise taotluse esitamisest. 
Märkus: Lepingu punktis 4.2. sätestatud tingimus on mõeldav pikaajaliste konsultatsioonilepingute puhul. 
4.3. Konsultandil on õigus taotleda Tasu suurendamist enne punktis 4.2. nimetatud tähtaega, kui Lepingu sõlmimisel mitte teadaolevate asjaolude tõttu, mida ei olnud võimalik ette näha, osutub vajalikuks Teenuste mahu või koosseisu oluline suurendamine saavutamaks Lepinguga taotletavat eesmärki. Sellisel juhul esitab Konsultant Kliendile kirjaliku põhjenduse asjaolude kohta, mis tingivad Teenuste mahu või koosseisu olulise suurendamise, samuti Teenuste loetelu, mida sellega seoses tuleb täiendavalt osutada või osutada Lepingu sõlmimisel kokkulepitust suuremas mahus. 
Kui Klient ei ole käesolevas punktis ettenähtud juhul nõus Tasu suurendamisega, on Konsultandil õigus Leping üles öelda, teatades sellest Kliendile kirjalikult 1 (ühe) nädala ette.
4.4. Klient tasub Teenuste eest Teenuste osutamisele järgneval kuul Konsultandi poolt esitatava arve alusel. Klient tasub Konsultandi arve 10 (kümne) pangapäeva jooksul arvates arve väljastamise päevast. Arve tasumisega viivitamisel üle määratud tähtaja võib Konsultant nõuda viivise tasumist summas 0,1 % (null koma üks protsenti) tasumisega viivitatud summast iga tasumisega viivitatud kalendripäeva eest.
4.5. Punktis 4.1. nimetatud Tasu ei sisalda Lepingu täitmiseks vajalikke makseid ja kulusid, mida Konsultant tasub kolmandatele isikutele Teenuste osutamisel (riigilõivud jms). Käesolevas punktis nimetatud Konsultandi poolt tasutud maksed ja kulud hüvitab Klient Konsultandile vastavalt esitatud aruandele. 
5. Lepingu kehtivus 
5.1. Käesolev Leping jõustub selle sõlmimise kuupäevast ja kehtib tähtajani _____ ____________. Kui Lepinguga on kokku lepitud Poolte õigused ja kohustused, mis kehtivad muu tähtaja jooksul, kui käesolevas punktis sätestatud Lepingu kehtivusaeg, siis nimetatud õiguste ja kohustuste kehtivuse osas juhindutakse eraldi kokku lepitud tähtajast. 
5.2. Poolel on õigus Leping erakorraliselt üles öelda, teatades sellest kirjalikult teisele Poolele juhul, kui ilmneb erakorralist ülesütlemist võimaldav asjaolu (edaspidi nimetatud Võimaldav asjaolu). Võimaldav asjaolu on asjaolu, mille ilmnemisel ei ole kõiki asjaolusid arvesse võttes ja mõlema Poole huvisid kaaludes võimalik Poole poolt Lepingu täitmine Lepingu tähtaja lõpuni. 
5.3. Lepingu ülesütlemist Võimaldavaks asjaoluks Kliendi jaoks on eelkõige, kuid mitte ainult: 
5.3.1. _________________________________________________ 
5.4. Lepingu ülesütlemist Võimaldavaks asjaoluks Konsultandi jaoks on eelkõige, kuid mitte ainult: 
5.4.1. Klient on viivitanud Konsultandi poolt esitatud Lepingu kohase arve täieliku tasumisega kauem kui 1 (üks) kuu;
5.4.2. _______________________________________________________________
5.5. Kui Konsultant jätkab peale punktis 5.1. nimetatud tähtaja möödumist Kliendile Teenuste osutamist, pikeneb Leping automaatselt niikauaks, kuni Konsultant Teenuseid tegelikult osutab, kui Pooled ei lepi kokku teisiti.
5.6. Lepingu ülesütlemine ei mõjuta Poolte Lepingust tulenevaid õigusi ja kohustusi, mis tekkisid enne ülesütlemisavalduse jõustumist, sh Kliendi kohustust tasuda osutatud Teenuste eest. 
6. Poolte esindajad Lepingu täitmisel
6.1. Käesolevaga määrab Klient Lepingu täitmisel oma esindajaks ___________________ (isiku nimi), kelle kontaktandmed on järgmised: telefon: ______________ faks: _______________ e‑post _________________.
6.2. Käesolevaga määrab Konsultant Lepingu täitmisel oma esindajaks ___________________ (isiku nimi), kelle kontaktandmed on järgmised: telefon: ______________ faks: _____________ e‑post __________________.
6.3. Punktis 6 nimetatud Poolte esindajatel on Lepingu täitmise käigus õigus esitada vastastikku järelepärimisi Lepingu täitmisel vajaliku informatsiooni ja dokumentatsiooni osas, kontrollida Lepingu täitmise käiku ja Ajaplaanist kinnipidamist, küsida juhiseid, vastu võtta Lepingu täitmise käigus koostatavaid aruandeid, kokkuvõtteid ja muid kirjalikke dokumente, samuti teha muid Lepingus sätestamata toiminguid, mis on vajalikud Lepingu eesmärgi saavutamiseks. Punktis 6 nimetatud Poolte esindajatel ei ole õigust Lepingu muutmiseks, va juhul, kui Pool on andnud oma esindajale eraldi sellekohase volikirja. 
6.4. Kui Pool muudab oma esindajat Lepingu täitmisel, tuleb sellest teatada teisele Poolele e-posti või faksi teel.
7. Lepinguga seotud teated
7.1. Lepinguga seotud teated edastatakse telefoni, e-posti või faksi teel, va juhtudel, kui Lepingus on ette nähtud teate muu vorm. Kirjalikud teated saadetakse teisele Poolele posti teel tähitud kirjaga või antakse teisele Poolele üle allkirja vastu Lepingus märgitud või Lepingu kehtivuse ajal teisele Poolele teatatud aadressil. Kirjalik teade loetakse teise Poole poolt kättesaaduks, kui postitamisest on möödunud 5 (viis) kalendripäeva.
7.2. Iga Lepingu rikkumisest tulenev nõue teisele Poolele esitatakse kirjalikus vormis. 
8. Konfidentsiaalsuskohustus 
8.1. Pool kohustub mitte avalikustama kolmandatele isikutele ilma teise Poole eelneva kirjaliku nõusolekuta mistahes teise Poole konfidentsiaalset informatsiooni või dokumente nii Lepingu kehtivuse ajal kui ka ________ aasta jooksul arvates Lepingu lõppemisest. Konfidentsiaalseks informatsiooniks loetakse Poole äri- või tootmissaladust, samuti muud informatsiooni, mille saladuses hoidmiseks on Poolel õigustatud huvi. 
8.2. Pool kohustub kasutama mistahes talle teatavaks saanud teise Poole konfidentsiaalset informatsiooni üksnes Lepingus ettenähtud Teenuste osutamiseks. Mistahes teise Poole konfidentsiaalse informatsiooni kasutamine muudel eesmärkidel võib toimuda üksnes teise Poole eelneval kirjalikul nõusolekul. 
8.3. Konfidentsiaalseks informatsiooniks ei loeta ja sellele ei laiene punktides 8.1. ja 8.2. toodud piirangud, informatsiooni, (i) mis on avalik Lepingu sõlmimise ajal või saab avalikuks Lepingu kehtivuse ajal või punktis 8.1. sätestatud tähtajal ilma käesoleva Lepingu rikkumiseta või (ii) mille avalikustamise kohustus tuleneb õigusaktidest või (iii) mille Pool on saanud kolmandalt isikult, kellel on õigusaktidest tulenev õigus nimetatud informatsiooni avalikustada. 
8.4. Punktis 8.1. sätestatud konfidentsiaalse informatsiooni avalikustamise keeld ei laiene Poolte audiitoritele, pankadele ja juriidilistele nõustajatele. 
9. Lõppsätted
9.1. Lepingu muudatused ja täiendused jõustuvad arvates allkirjastamisest mõlema Poole volitatud esindaja poolt, kui Pooled ei lepi kokku teisiti. 
9.2. Lepingust tõusetuvad vaidlused lahendatakse läbirääkimiste teel. 
Kokkuleppe mittesaavutamisel kuuluvad vaidlused lahendamisele ______ kohtus.
9.3. Käesolev Leping sisaldab kõik Lepingu tingimused ning Poolte varasemaid tahteavaldusi või kokkuleppeid seoses Teenuste osutamisega ei loeta Lepingu osaks. 
9.4. Leping on koostatud eesti keeles kahes eksemplaris, millest kummalegi Poolele jääb üks Lepingu eksemplar. 
10. Poolte kontaktandmed
Poolte kontaktandmed on:
Klient: 	_____________________________________________________________
Konsultant: 	_____________________________________________________________
Poolte allkirjad:
Klient: _____________________	Konsultant: _____________________